За третата фаза и нейната роля | Рецептите на дюканки
относно „ОПЛАКВАНИЯТА“ от задържане….	Режимен ли е балсамовият оцет?
За третата фаза и нейната роля
Дайте да изясним нещо.
Трета фаза е направена за това – организмът да привикне с новите килограми. Зад тези думи се крие простата истина, че третата фаза е всъщност най-важния етап от режима. В нея се крие огромната разлика между Дюкан и всички други диети.
Килограми могат да се свалят по 1001 начина, въпросът е да ги задържиш след това. Тук използваната фраза „да завържеш прасето“ е ключова в трета фаза – това означава:
трета да се направи стриктно, с всичките й ограничения!
Говоря ви от позицията на човек, който мина по тоя път по най-неправилния начин – защото се бях главозамаяла от новата си визия, защото си мислех, че ще се размина безнаказано след поредица гала-вечери, защото протеиновият четвъртък ми се струваше не съвсем задължителен…
И само още едно да доуточня. Неведнъж съм казвала и искам да пак да подчертая, килограмите от калкулатора са наистина препоръчителни и най-лесни за задържане. Всеки килограм под изчислените там, ще бъде поддържан с допълнителни усилия!
Ян 21, 2009 @ 09:06:08
Да, така е, Доре! Има много истина в думите ти. Ако си мислим, че свършили втора фаза и свалили килограмите, можем пак да се върнем към старите хранителни навици…ще се върнем на поправителна и още как! Всъщност истинските трудности започват с началото на трета фаза и това трябва да се има предвид от всички. Наистина, има 1001 диети, но само Дюкан ни дава един „преходен“ период, в който да затвърдим новото тегло и новите хранителни навици.
Нещо друго – наблюдавайки слабите си приятелки и колежки, стигнах до извода, че те също се ограничават по някакъв начин. Ако ядат бонбони, то изяждат един, а не като мен цяла кутия. Ако са изяли една солидна вечеря, на следващия ден внимават. Е, може да има единици, които се тъпчат и не наддават, но ние, щом сме тук, не сме от тях. Laughing
Знам, че звуча песимистично, за което се извинявам, но си мисля, че тези неща трябва да се знаят, за да са по-малко поправителните…